Arcadius Averčenko

Arcadius Timothei filius Averčenko (Russice Аркадий Тимофеевич Аверченко, tr. Arkadij Timofeevič Averčenko; natus 15 [27] Martii 1881 Sebastopoli, mortuus 12 Martii 1925 Pragae) fuit scriptor Russicus.

Familia mercatoris natus, ab anno 1908 collaborator, dein autem editor periodici festivi liberalis Satyricon («Сатирикон»), et ab anno 1913 editor Satyricon novorum («Новый сатирикон») fuit. In narrationibus suis festivis fatuitatem vitae cotidianae civium mediae classis in risum vertebat (ut, e.g., in collectaneis nomine «Весёлые устрицы», i.e. Ostreae hilares, anno 1910 publicatis). Post annum 1917 emigravit. Liber ab Arcadio Averčenko Cultri duodecim in dorsum revolutionis («Дюжина ножей в спину революции»), anno 1921 Lutetiae in lucem editus, a Vladimiro Lenin aestimatus est ut libellus ingeniosus, e positionibus "sectatoris Cohortis Albae fere ad caliginem mentis irritati" scriptus.

Post bellum civile Russicum, ad Europam Mediam emigravit.

Fons
 Pagina de Arcadio Averčenko Encyclopaediae Sovieticae Magnae editionis tertiae 

Nexus externi

 Situs interretialis, Arcadio Averčenko dedicatus 

Categoria:Auctores Russici
Categoria:Incolae Imperii Russici
Categoria:Satyrici
Categoria:Scriptores Russiae